
 6.10.2011
 BG
 Официален вестник на Европейския съюз
 L 262/62
 РЕШЕНИЕ НА СЪВМЕСТНИЯ КОМИТЕТ НА ЕИП
 No 90/2011
 от 19 юли 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 82/2011 от 1 юли 2011 г. (1)
 (2)
 Регламент (ЕО) No 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (2) следва да бъде включен в Споразумението.
 (3)
 Регламент (ЕО) No 1008/2008 отменя регламенти (ЕИО) No 2407/92 (3), (ЕИО) No 2408/92 (4) и (ЕИО) No 2409/92 (5) на Съвета, които са включени в Споразумението и които следва съответно да отпаднат от Споразумението,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението се изменя, както следва:
 1.
 Точка 64а (Регламент (ЕИО) No 2408/92 на Съвета) се заменя със следното:
 „32008 R 1008: Регламент (ЕО) No 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (ОВ L 293, 31.10.2008 г., стр. 3).
 За целите на настоящото Споразумение разпоредбите на този регламент се четат със следните адаптации:
 а)
 В член 4, буква е) думите „с изключение на предвиденото в споразумение с трета държава, по което Общността е страна;“ се заменят със следното:
 „Въпреки това оперативни лицензи, валидни на цялата територия на ЕИП, могат да бъдат предоставяни въз основа на изключения от това изискване, предвидени в споразумения с трети държави, по които Общността или една или повече държави от ЕАСТ са страни, при условие че Съвместният комитет на ЕИП приеме решение в този смисъл.“
 б)
 В член 16, параграф 9, втора алинея се добавя следното:
 „ , както и регионалните летища в Исландия и четирите най-северни области на Норвегия.“
 2.
 Текстът на точка 65 (Регламент (ЕИО) No 2409/92 на Съвета) се заличава.
 3.
 Текстът на точка 66б (Регламент (ЕИО) No 2407/92 на Съвета) се заличава.
 Член 2
 Текстовете на Регламент (ЕО) No 1008/2008 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 20 юли 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 19 юли 2011 година.
 За Съвместния комитет на ЕИП
 Председател
 Kurt JÄGER
 (1) Вж. страница 53 от настоящия брой на Официален вестник.
 (2) ОВ L 293, 31.10.2008 г., стр. 3.
 (3) ОВ L 240, 24.8.1992 г., стр. 1.
 (4) ОВ L 240, 24.8.1992 г., стр. 8.
 (5) ОВ L 240, 24.8.1992 г., стр.